«Suurim viga, mida saabki teha, on liikuda Skandinaavia mudeli suunas. Koormata fiskaaleelarvet. Rootsi on kui legend. Jah, seal on parem elada kui Eestis, aga kui võrrelda muu maailmaga, siis on seal halvem. Näiteks Rootsis on rohkem vaeseid kui Ühendriikides,» ütles Pillesaar Postimehe maksudebatil ​«Raha ja vastutustunne. Kuhu maksurevolutsioon meid viib?»

Ettevõtja leidis, et seetõttu on vale võrrelda Eesti Euroopaga, selle asemel tuleks end kõrvutada Aasia, Ameerikaga ja eeskätt nooremate majandustega Kolmandast Maailmast. «Rootsiga ei ole mõtet. Seal ei ole olnud sajandeid sõdu, nad elavad kokku kogutud kapitali intressist. Norras tuleb jõukus maa seest. Meil pole selliseid võimalusi.»